Ken braz ha teo é oa ma seblanté lanein an oll sâl. Azéet étaltoñ, é  oa aon da Annie. Mard é oa an dén mad…  Penaoz eo oh anù ? é houlennas.  Ha hwi ?  Jenny.  Ne gredan ket.  É vouéh don a yê kuit é hobér trouz ag é vruched tarù.  - Mad eo, é laras Annie dousig, ma anù gwir a zo Antoinette Le  Fevrier, med  ne  ra ket eid ur hast.  Ah, ur hast oh ? émé ean ged un ton kazi neptueg.  Ged dremm un den hag a gav hir e amzér, ean a selle ar plahed aral er  mélézour, pa gomze.  Noun ket, ur championez ag ar bistouri oun, é-respontas Annie é  voushoarh.    Heb reein dehi he moushoarh endro, ean a lakas àrnehi daoulagad liou  dir, hag a ras aon dehi. Peléh e oa Shanahan, ma Doue ?  Nho-peus ket laret hoh anù hoah, émé hi.  Howie.  Boutin éroalh é oa eid boud gwir.  Howie penaoz ?  Howie ha chetu, é laras ean é lakad é zaouorn àr an daol-kont.  Nen-doé tatoaj érbed.  Neusen é rez ar garanté ged tud ne-anaùet, eh ? é kendalhas ean. Eid  monei.  Annie en-doa ispoér an dén ne houlenné ged dehi moned kuit. Ket ged un  38 nameid. Ha Shanahan ne oa ket tost.  Ma labour eo. Dedenuz eo dis ?  Nous ket ma rumm.  Ha pétra zo ta rumm ?  Vennein a rê ma gomzé ean, é vehé dedennet bétag é téi Eileen éndro.  Ha ma Eileen  ne zê ket éndro, lared dohtoñ he tegas anehi heh unan. Ma  oa Shanahan dré zu-man, ean a iahé geté.  Youankoh ou haran. Freskoh. Té, peus dija labouret kalz.  Un dra goh, oun, koa ! é hoapas Annie.  Unan a viktimou ar lahour a oa huézeg vlé, an daou aral nebeud muioh  ag ugent. Harp anehoñ, é chonjas Annie, nen laoskez ket en em droein  da dal ur plah youank dirag an daol-kont, eid ma ne yei kuit a-gevréd,  hag a hé lahahé ur wéh aral henoah.  Pétra fall dis é laran ?  Noun ket ur plahig, med ouizieg oun eid ur  vaouez goh.    Ean en em droas da dalti.  Heb moushoarh.  On Aotrou ! riou oa da Annie én hé hein.  É guirioné ? é houlennas ean.  É guirioné ?  Ged ur sell a lorbé, hi a dreménas hé zéad àr hé diweuz.  Deg ged an dorn, ugent ged ar bég, tregont eid ar gahéz.  Sell ta, ta vichér eo !  Spis. Neuzé. Dedennuz ous ?  Noun ket. Ré goh ous.    Hen a sellas endro er melezour. Ar plah velen Eileen  he-doa kaozet  ganti, a oa deuet endro breman gand he mignoned frizet. I o-ziou a oa  yaouank hag a glaske eur hliant all. An den a o sellas. Chom genein,  ma fôtr, é chonjas Annie. Ur soéh em-eus eidous.  Un archérez ous ? é houlennas ean dun taol hemb hé selled.  Lennour chonj, ohpenn, é huanadas hi én he halon.  Èl-rézon, é respontas-hi, Té eùé ?  Oun bet.  Gast ! é chonjas Annie, ur renavi.  Anzaù a ran un archour é peb léh, émé ean.  Vennet-hu gwéled ma  arouéz ?  Annie he-doé laret « arouéz » a-zevri, pa lar an archérion  « plakenn ».  Pétra zo ta zañoé ? ar goall-déch ?  Ar goall-déch a zo ma spesialitet.  Me, é oan dar goall-déch, da vrigadenn ar goall-déch..  Neuzé degoéhet eo un archour dein, e ? é huanadas-hi. Ne vern ket  dein, pan dé én amzér dreménet. Vennet-hu moned ér-mêz da bourmen ?  Diskoein a rein dis un dra vad…  Sach ta ziouharr ! é laras-ean ged é zaoulagad kounnaret, hag é  zaouorn teo  krispet da vord an daol-kont.  Mad eo, mad eo. Mond a ran kuit !  Annie a zichennas doh hé skabell ha a ias da zibenn aral an daol-kont.  Heb gouzoud mad pérag, mouest é oé palmou hé daouorn.      Љ  .